
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2016 M. VASARIO 25 D. SPRENDIMO NR. T2-39 „DĖL KRETINGOS RAJONO SODININKŲ BENDRIJŲ SPECIALIOSIOS RĖMIMO PROGRAMOS NUOSTATŲ TVIRTINIMO“ PAKEITIMO

2026 m. rugpjūčio 4 d. Nr. T1-222
Kretinga

[bookmark: tmp1]Atsižvelgiant į Kretingos rajono sodininkų bendrijų specialiosios rėmimo programos nuostatų derinimo posėdžio 2026 m. liepos 31 d. protokolą Nr. D8-1841, Kretingos rajono savivaldybės taryba n u s p r e n d ž i a:
1. Pakeisti Kretingos rajono sodininkų bendrijų specialiosios rėmimo programos nuostatus, patvirtintus Kretingos rajono savivaldybės tarybos 2016 m. vasario 25 d. sprendimu Nr. T2-39 „Dėl Kretingos rajono sodininkų bendrijų specialiosios rėmimo programos nuostatų tvirtinimo“ (Kretingos rajono savivaldybės tarybos 2025 m. kovo 27 d. sprendimo Nr. T2-97 redakcija):
1.1. pakeisti 6 punktą ir jį išdėstyti taip:
„6. Sodininkų bendrijoms (toliau – Bendrija) lėšos gali būti skiriamos:
6.1. bendrojo naudojimo objektų inventorizacijos ir teisinės registracijos išlaidoms iš dalies padengti;
6.2. kitoms išlaidoms, susijusioms su bendrojo naudojimo objektų priežiūra, iš dalies padengti;
6.3. išlaidoms už sunaudotą elektros energiją gatvių apšvietimui ir elektros atramų nuomai;
6.4. išlaidoms už infrastruktūros įrengimo, priežiūros bei remonto darbus (vandentiekio, nuotekų, gatvių apšvietimo tinklų, kelių ir gatvių (neįtrauktų į Savivaldybės vietinės reikšmės kelių / gatvių sąrašą) ir jiems reikalingos techninės dokumentacijos rengimo išlaidoms iš dalies padengti.“;
1.2. pakeisti 7 punktą ir jį išdėstyti taip:
„7. Skiriamos lėšos vienai Bendrijai per finansinius metus negali viršyti 20 proc. Programoje numatytų lėšų, bet ne daugiau kaip 50 proc. faktiškai patirtų ir tinkamomis finansuoti pripažintų išlaidų, o 6.1–6.2 papunkčiuose nurodytoms išlaidoms gali būti skiriama iki 40 proc. Programoje numatytų lėšų, skirtų vienai Bendrijai. Už elektros energiją gatvių apšvietimui ir elektros atramų nuomą kompensuojama 100 proc. turėtų išlaidų, kurios neįskaičiuojamos į sumą, kurią viena Bendrija gali gauti per finansinius metus.“;
1.3. papildyti 71 punktu:
„71. Programos lėšų likutis, kuris liko nepaskirstytas, paskirstomas pagal pateiktus pirminius Bendrijų prašymus iki einamųjų metų rugpjūčio 1 d. Savivaldybės administracijos direktoriaus įsakymu proporcingai toms Bendrijoms, kurios patyrė daugiau išlaidų.“;
1.4. pakeisti 8 punktą ir jį išdėstyti taip:
[bookmark: _Hlk236745893]„8. Jeigu po 71 punkte nustatyto Programos lėšų paskirstymo lieka lėšų likutis, Bendrijos iki einamųjų metų spalio 15 d. gali pateikti motyvuotą prašymą dėl papildomo finansavimo 6.4 papunktyje nurodytoms išlaidoms iš dalies padengti. Programos lėšos Savivaldybės administracijos direktoriaus įsakymu paskirstomos proporcingai prašymuose nurodytoms ir tinkamoms finansuoti išlaidoms.“;
1.5.  pripažinti netekusiais galios 17.2 ir 17.4 papunkčius;
1.6.  buvusį 17.3 papunktį laikyti atitinkamai 17.2 papunkčiu;
1.7.  pakeisti 18 punktą ir jį išdėstyti taip:
„18. Bendrijos, turinčios skolų valstybei, prašymai skirti finansinę paramą nenagrinėjami.“;
1.8.  pakeisti 1 priedą ir jį išdėstyti nauja redakcija (pridedama).
2. Teisės aktą skelbti Teisės aktų registre.

